Կեղծիք կամ մասնագիտական տգիտություն 3. Ինչպես տեղեկացրել է «Արմենպրեսը», «Սևան» ազգային պարկ» ՊՈԱԿ-ի տնօրենի հավաստմամբ, «Սևանը ներկայումս գտնվում է բարվոք վիճակում»: Սա մի խայտառակ կեղծիք կամ մասնագիտական տգիտության արտահայտություն է, քանի որ Սևանա լիճը հատկապես այդ պահին գտնվում էր ու հիմա էլ գտնվում է էկոլոգիական ծանր ու տագնապալի վիճակում (ասվածի հիմնավորումներն այստեղ` «Չգնեք Սևանա լճի սիգն ու կարասը, դրանք կարող են թունավորված լինել (տեսանյութ և ֆոտոշարք)», «Սևանա լճի բազմաթիվ հատվածներում լողալն իսկապես վտանգավոր է (տեսանյութեր)», «Սևանի բազմաթիվ ափամերձ հատվածներ թունավորված են, վտանգավոր են ձկան օգտագործումը, այնտեղ լողալը, անասուններին ջրելը (տեսանյութեր)»):